
Republika Slovenija, Ministrstvo za kulturo (v nadaljevanju ministrstvo), Maistrova ulica 10, 1000 Ljubljana.


JAVNI INTERES VARSTVA DEDIŠČINE
Skladno z Ustavo Republike Slovenije (Uradni list RS, št. 33/91-I, 42/97 – UZS68, 66/00 – UZ80, 24/03 – UZ3a, 47, 68, 69/04 – UZ14, 69/04 – UZ43, 69/04 – UZ50, 68/06 – UZ121,140,143, 47/13 – UZ148, 47/13 – UZ90,97,99, 75/16 – UZ70a, 92/21 – UZ62a in 98/25 – UZ74a) država na svojem ozemlju skrbi za ohranjanje kulturne dediščine. Po ZVKD-1 je varstvo nepremične kulturne dediščine v javno korist. Javna korist varstva dediščine se določa v skladu s kulturnim, vzgojnim, razvojnim, simbolnim in identifikacijskim pomenom dediščine za državo in obsega tudi ohranitev dediščine in preprečevanje škodljivih vplivov nanjo.
Javni interes na področju ohranjanja nepremične kulturne dediščine država udejanja z javnim razpisom za sofinanciranje ukrepov, namenjenih povečanju odpornosti ogroženih kulturnih spomenikov na območjih, ki so jih prizadele poplave in plazovi 4. avgusta 2023 (v nadaljnjem besedilu: razpis za povečanje odpornosti kulturnih spomenikov).

Kulturna dediščina je razpoznavno znamenje nacionalne, regionalne in lokalne pripadnosti. Ohranjanje kulturne dediščine, vključno z njeno promocijo in trajnostno uporabo, pomeni nenadomestljiv prispevek k človekovemu razvoju in h kakovosti življenja, gradi in krepi naš občutek za prostor, ustvarja ugodne pogoje za trajnostni razvoj, prispeva k varstvu okolja in prilagajanju na podnebne spremembe.

Podnebne spremembe in ekstremni vremenski pogoji, ki jih te spremembe prinašajo, vse bolj ogrožajo kulturne spomenike. Poplave in zemeljski plazovi, ki se pojavljajo na območjih ali okolici kulturnih spomenikov, s svojim pojavljanjem vse bolj ogrožajo obstoj kulturnih spomenikov. Za izboljšanje odpornosti so potrebne celovite krajinskoarhitekturne zunanje ureditve, s katerimi se bo zmanjšala ranljivost kulturnih spomenikov v primeru naravnih nesreč. 

Namen razpisa je izvedba ukrepov, ki so potrebni za povečanje odpornosti kulturnega spomenika na poplave in zemeljske plazove, in sicer na območjih, ki so jih prizadele poplave in zemeljski plazovi 4. avgusta 2023 in zemeljski plazovi, ki so se sprožili kot neposredna posledica vremenskih razmer 4. avgusta 2023.

Glavni cilj javnega razpisa je urejanje okolice za povečanje odpornosti ogroženih kulturnih spomenikov na prizadetih območjih.

Razpis je hkrati usmerjen v zasledovanje naslednjih ciljev:
· zmanjšanje ranljivosti kulturnih spomenikov na poplave, zemeljske plazove in druge vremenske pojave,
· vzpostavitev celovitih krajinskoarhitekturnih zunanjih ureditev.

V ta namen se spremljajo naslednji kazalniki: 
· kazalnik: Število projektov zunanjih obnov kulturnih spomenikov 

Predmet razpisa je sofinanciranje projektov celovitih krajinskoarhitekturnih zunanjih ureditev (v nadaljnjem besedilu: zunanje ureditve) za povečanje odpornosti ogroženih nepremičnih kulturnih spomenikov na prizadetih območjih, ki zajema projektiranje in gradnjo. Predmet razpisa ni zgolj izdelava projektne dokumentacije.

Projekt mora biti ekonomsko nedeljiva celota dejavnosti, ki izpolnjujejo natančno določeno (tehnično-tehnološko) funkcijo in imajo jasno opredeljene cilje, skladne z javnim razpisom in razpisno dokumentacijo. Projekt mora imeti vnaprej določeno trajanje, ki je omejeno z datumom začetka in konca.

Upravičena prizadeta območja

Za prizadeta območja se skladno z ZORZFS štejejo območja, ki so jih prizadele poplave in plazovi 4. avgusta 2023 in zemeljski plazovi, ki so se sprožili kot neposredna posledica vremenskih razmer 4. avgusta 2023 in sicer območja občin: Apače, Beltinci, Benedikt, Bistrica ob Sotli, Bled, Bohinj, Bovec, Braslovče, Brezovica, Brežice, Cankova, Celje, Cerklje na Gorenjskem, Cerknica, Cerkno, Cerkvenjak, Cirkulane, Črenšovci, Črna na Koroškem, Črnomelj, Dobrepolje, Dobrna, Dobrova-Polhov Gradec, Dol pri Ljubljani, Domžale, Dornava, Dravograd, Duplek, Gorenja vas-Poljane, Gorišnica, Gorje, Gornja Radgona, Gornji Grad, Gornji Petrovci, Grad, Grosuplje, Hajdina, Hoče-Slivnica, Horjul, Hrastnik, Idrija, Ig, Ivančna Gorica, Jesenice, Jezersko, Juršinci, Kamnik, Kanal, Kidričevo, Kobarid, Kočevje, Komenda, Kostanjevica na Krki, Kostel, Kozje, Kranj, Kranjska Gora, Križevci, Krško, Kungota, Kuzma, Laško,  Lenart, Lendava, Litija, Ljubljana, Ljubno, Ljutomer, Logatec, Loški Potok, Lovrenc na Pohorju, Luče, Lukovica, Majšperk, Makole, Maribor, Markovci, Medvode, Mengeš, Metlika, Mežica, Mirna, Mislinja, Mokronog-Trebelno, Moravče, Moravske Toplice, Mozirje, Murska Sobota, Muta, Naklo, Nazarje, Novo mesto, Oplotnica, Ormož, Osilnica, Pesnica, Podčetrtek, Podvelka, Poljčane, Polzela, Postojna, Prebold, Preddvor, Prevalje, Ptuj, Puconci, Rače-Fram, Radeče, Radenci, Radlje ob Dravi, Radovljica, Ravne na Koroškem, Razkrižje, Rečica ob Savinji, Ribnica na Pohorju, Rogaška Slatina, Rogašovci, Rogatec, Ruše, Selnica ob Dravi, Sevnica, Slovenj Gradec, Slovenska Bistrica, Slovenske Konjice, Sodražica, Solčava, Središče ob Dravi, Starše, Sveta Ana, Sveta Trojica v Slovenskih goricah, Sveti Andraž v Slov. goricah, Sveti Jurij ob Ščavnici, Sveti Jurij v Slovenskih goricah, Šenčur, Šentilj, Šentjur, Šentrupert, Škofja Loka, Šmarje pri Jelšah, Šmartno ob Paki, Šmartno pri Litiji, Šoštanj, Štore, Tabor, Tišina, Tolmin, Trbovlje, Trebnje, Trnovska vas, Trzin, Tržič, Velenje, Velike Lašče, Veržej, Videm, Vipava, Vitanje, Vodice, Vojnik, Vransko, Vrhnika, Vuzenica, Zagorje ob Savi, Zavrč, Zreče, Žalec, Železniki, Žetale, Žiri, Žirovnica, Žužemberk.

Predmet razpisa niso:
· kulturni spomeniki v lasti Republike Slovenije,
· kulturni spomeniki, ki so v postopku denacionalizacije ali je nerazrešeno vprašanje lastništva,
· dediščina, razglašena za spomenik z aktom o začasni razglasitvi,
· dediščina, razglašena za spomenik po objavi javnega razpisa.


OKVIRNA VREDNOST RAZPOLOŽLJIVIH SREDSTEV, NAMENJENIH ZA PREDMET TEGA JAVNEGA RAZPISA

Skupna višina razpoložljivih sredstev

Okvirna višina razpisanih nepovratnih sredstev, ki je na razpolago za sofinanciranje projektov v letih 2027 in 2028 po tem razpisu, je skupaj  3.500.000,00 EUR, in sicer okvirno 1.000.000 EUR v letu 2027 in 2.500.000,00 EUR v letu 2028.

Finančna sredstva se zagotavljajo iz namenskega proračunskega sklada - sklada za obnovo (127. člen ZORZFS).

Višina in delež sofinanciranja

Vrednost projekta je celotna vrednost upravičenih stroškov. Delež sofinanciranja se izračuna od upravičenih stroškov projekta.

Ministrstvo sofinancira posamezen odobreni projekt največ do 50 % celotne vrednosti upravičenih stroškov, vendar znesek zaprošenih sredstev ne sme presegati 1.000.000 EUR.


OBDOBJE ZA PORABO DODELJENIH SREDSTEV

Dodeljena proračunska sredstva morajo biti porabljena v proračunskih letih 2027 in 2028 v skladu z dinamiko, določeno v pogodbi o sofinanciranju projekta, in v plačilnih rokih, kot jih določa ZIPRS2627. Ministrstvo bo iz sredstev posameznega proračunskega leta sofinanciralo upravičene stroške posameznega projekta na podlagi izstavljenih zahtevkov za izplačilo in zahtevanih dokazil. 

Za sredstva, ki jih bodo upravičenci želeli črpati v tekočem letu, bodo morali najpozneje do 31. 10. tekočega leta posredovati ministrstvu zahtevek za izplačilo, ki se odda kot e-račun preko portala Urada za javna plačila (UJP), in kateremu je priložen podpisan ter potrjen račun oz. situacija za dela, ki so predmet te pogodbe, s priloženo specifikacijo opravljenih del. Račun (oz. situacija) mora biti potrjen od skrbnikov pogodbe in odgovornega konservatorja.

Na osnovi objektivnih razlogov se rok za dostavo dokumentacije lahko podaljša največ do 25. 11. tekočega leta. V roku 30 dni po prejetem zadnjem letnem izplačilu sredstev z naslova tega razpisa bodo upravičenci ministrstvu morali posredovati dokazila o vseh izplačilih izvajalcem.

Med upravičene stroške se štejejo ukrepi, ki se izvajajo na zemljiščih v območju kulturnega spomenika.
[bookmark: _Toc259707405]
Upravičeni stroški so vsi stroški zunanjih ureditev:
· projektna dokumentacija, načrti, študije, analize in raziskave,
· pregrupiranje zemeljskih mas, 
· odvajanje površinskih voda, 
· dreniranje, 
· stabilizacija zemljin, 
· urejanje poti, 
· gradnja podpornih konstrukcij in zidov, 
· sajenje vegetacije,
· obnova vrtne arhitekture po Katalogu specializiranih del ohranjanja kulturne dediščine (Sklop 3: Visoko specializirana  gradbeno - obrtniška dela) (ZVKDS Restavratorski center, september 2003, dopolnitev junij 2007, julij 2010, januar 2017, oktober 2022, december 2022),
· DDV,
· gradbeni nadzor.

Stroški so upravičeni, če:
· so s projektom neposredno povezani, so potrebni za njegovo izvedbo in so v skladu s cilji razpisa,
· so dejansko nastali za dela, ki so bila opravljena, za blago, ki je bilo dobavljeno, oziroma za storitve, ki so bile izvedene s strani izbranih izvajalcev,
· nastanejo v obdobju upravičenosti, 
· temeljijo na verodostojnih knjigovodskih in drugih listinah in 
· so izkazani v skladu z nacionalnimi predpisi.

DDV se šteje kot upravičen strošek v primeru, da prijavitelj ni zavezanec za DDV.

V primeru, da je prijavitelj identificiran za namene DDV, obstajajo naslednje možnosti glede vključevanja DDV med upravičene stroške:
· če je prijavitelj identificiran za namene DDV in ima pravico do odbitka celotnega DDV, se DDV ne sme vključiti med upravičene stroške in izdatke (to pomeni, da je DDV neupravičen strošek in se mora financirati iz lastnih virov);
· če je prijavitelj identificiran za namene DDV in nima pravice do odbitka DDV, se DDV lahko vključi med upravičene stroške in izdatke (to pomeni, da je celoten znesek DDV upravičen strošek); 
· [bookmark: _Toc228329909][bookmark: _Toc259707406]če je prijavitelj identificiran za namene DDV in ima pravico le do delnega odbitka DDV, se DDV lahko vključi med upravičene stroške in izdatke le v višini neodbitnega deleža (to pomeni, da je DDV delno upravičen, delno pa neupravičen strošek oziroma izdatek). 

Neupravičeni stroški so:
· investicijska dokumentacija,
· konservatorski nadzor in 
· lastno delo. 

Obdobje upravičenosti stroškov:
Upravičeni stroški so tisti, ki so nastali od 4. 8. 2023 do 31. 10. 2028, ko je tudi rok za predložitev zadnjega zahtevka za izplačilo. Na osnovi objektivnih razlogov se rok za dostavo dokumentacije lahko podaljša največ do konca 25. 11. posameznega proračunskega leta.

Pri projektni dokumentaciji se za upravičene štejejo stroški projektne dokumentacije, izdelane od 4. 8. 2023 dalje, ne glede na to, ali je bila izdelana pred oddajo vloge ali po njej, pod pogojem, da je neposredno povezana s prijavljenim projektom in izpolnjuje vse pogoje javnega razpisa.

Dvojno financiranje
Dvojno uveljavljanje stroškov in izdatkov, ki bodo ali so bili že povrnjeni iz kateregakoli drugega javnega vira, ni dovoljeno. V primeru ugotovitve dvojnega financiranja bo ministrstvo prekinilo izplačevanje sredstev in odstopilo od pogodbe ter zahtevalo vračilo sredstev v višini vseh izplačanih sredstev, vključno z zakonitimi zamudnimi obrestmi od dneva nakazila do dneva vračila. Če je dvojno uveljavljanje stroškov in izdatkov namerno, se bo obravnavalo kot goljufija.


[bookmark: _Toc228329904][bookmark: _Toc259707400]POGOJI ZA KANDIDIRANJE NA JAVNEM RAZPISU

8.1. Pogoji glede upravičenca

Prijavitelj, upravičenec do sredstev razpisa, je lahko le (so)lastnik, njegov pooblaščenec ali upravljavec kulturnega spomenika, za katerega se prijavlja projekt zunanje ureditve. 


DOKAZILA:
A) Dokazilo o lastništvu: posebno dokazilo ni potrebno, če so podatki o lastništvu v prijavnem obrazcu identični s podatki v zemljiški knjigi. Prijavitelj v prijavnem obrazcu navede podatke o lastništvu nepremičnine. Če sprememba lastništva še ni vpisana v zemljiško knjigo, mora lastnik predložiti upravno overjeno kopijo pravnega posla (npr. kupoprodajno pogodbo).
B) Soglasje (so)lastnikov (samo v primeru, če je več solastnikov nepremičnine): v primeru solastništva je obvezna priloga pisno soglasje solastnikov skladno z določili Stvarnopravnega zakonika (Uradni list RS, št. 87/02, 91/13 in 23/20) oz. Stanovanjskega zakona (Uradni list RS, št. 69/03, 18/04 – ZVKSES, 47/06 – ZEN, 45/08 – ZVEtL, 57/08, 62/10 – ZUPJS, 56/11 – odl. US, 87/11, 40/12 – ZUJF, 14/17 – odl. US, 27/17, 59/19, 189/20 – ZFRO, 90/21, 18/23 – ZDU-1O, 77/23 – odl. US, 61/24 in 57/25).
C) Dokazilo o upravljanju (samo v primeru, če je prijavitelj upravljavec oz. upravnik): če je prijavitelj upravljavec oz. upravnik, mora predložiti uradno dokazilo o upravljanju. 
Č) Pisno pooblastilo za zastopanje (samo v primeru, da je prijavitelj pooblaščenec, ki zastopa lastnika pri pripravi/oddaji/podpisu vloge/izvedbi projekta.
8.2. Drugi pogoji za kandidiranje

1. Projekt je skladen z namenom, ciljem in predmetom javnega razpisa.

2. Enota kulturne dediščine, ki je predmet razpisa, mora biti razglašena za kulturni spomenik.

3. Enota kulturne dediščine se mora nahajati na območju, ki so ga prizadele poplave in zemeljski plazovi 4. avgusta 2023 in na območju zemeljskih plazov, ki so se sprožili kot neposredna posledica vremenskih razmer 4. avgusta 2023 (upravičena prizadeta območja).

4. Prijavljeni projekt mora imeti zaprto finančno konstrukcijo, kar pomeni, da mora imeti prijavitelj v celoti zagotovljena sredstva za izvedbo projekta, upoštevaje tudi pričakovana sredstva z naslova tega razpisa. Če kateri od drugih virov, ki jih prijavitelj v finančni konstrukciji predvideva, dejansko ne bo pridobljen, jih mora zagotoviti prijavitelj iz lastnih virov. Prijavitelj mora imeti zagotovljena sredstva v višini najmanj 50 % celotne vrednosti upravičenih stroškov. Delež ministrstva v finančni konstrukciji ne sme presegati 1.000.000 EUR celotne vrednosti upravičenih stroškov.

DOKAZILO: Finančna konstrukcija v prijavnem obrazcu

5. Projekt se mora zaključiti najpozneje do 31. 10. 2028. Do tega datuma mora biti projekt fizično in finančno končan, kar pomeni zaključek vseh del v skladu s pogodbo ter oddan zahtevek za izplačilo pogodbenih sredstev z obračunsko dokumentacijo in končnim poročilom. V primeru objektivnih razlogov se lahko rok za dokončanje projekta podaljša, vendar ne več kot do 25. novembra tekočega leta. 

6. Prijavitelj mora predložiti podroben popis del s količinami in predračunom, datiran v letu 2026, ki ga pripravi projektant ali izvajalec del. Predračun ne sme izdelati Zavod za varstvo kulturne dediščine Slovenije (v nadaljevanju: ZVKDS). Iz popisa del morajo biti jasno razvidni podatki o vrsti del, količinah na podlagi predizmer, vrednosti del na enoto, obračunan DDV in rekapitulacija stroškov. V popisu del morajo biti jasno označena dela, ki sodijo med upravičene stroške razpisa (skupaj s seštevkom vrednosti). Potrjen mora biti od pripravljavca/izvajalca del ter odgovornega konservatorja (ali vodje območne enote) ZVKDS. V primeru že izvedenih del mora prijavitelj priložiti račune iz obdobja upravičenosti za že izvedena dela. Vsebina popisa mora biti skladna s kulturnovarstvenimi pogoji in soglasjem ZVKDS.

DOKAZILA: 
· popis del in ocenjena vrednost del skladno z razpisnimi zahtevami
· račun (v primeru že izvedenih del), potrjen od pripravljavca/izvajalca del ter odgovornega konservatorja (ali vodje območne enote) ZVKDS

7. Dovoljenja in kulturnovarstvena soglasja

7.1 Če je po predpisih s področja graditve za izvedbo projekta potrebno gradbeno dovoljenje, mora prijavitelj predložiti veljavno pravnomočno gradbeno dovoljenje, kulturnovarstveno mnenje ZVKDS in kulturnovarstvene pogoje ZVKDS (če so bili izdani). Gradbeno dovoljenje, kulturnovarstveno mnenje in pogoji se morajo glasiti na projekt (dela), ki je predmet sofinanciranja po tem razpisu. 

DOKAZILO: 
· veljavno pravnomočno gradbeno dovoljenje 
· kulturnovarstveno mnenje ZVKDS,
· kulturnovarstveni pogoji ZVKDS (če so bili izdani).

7.2 	Prijavitelj mora ob prijavi projekta, za katerega ne potrebuje gradbenega dovoljenja, predložiti kulturnovarstveno soglasje ZVKDS in kulturnovarstvene pogoje ZVKDS (če so bili izdani) ter izjavo pooblaščenega arhitekta ali inženirja glede obveznosti pridobitve gradbenega dovoljenja. 

Če se gradnja nanaša na manjšo rekonstrukcijo je k Izjavi glede obveznosti pridobitve gradbenega dovoljenja potrebno priložiti tista mnenja in izjave s prilogami, ki jih predpisuje 7. člen Gradbenega zakona (Uradni list RS, št. 199/21, 105/22 – ZZNŠPP, 133/23, 85/24 – ZAID-A, 47/25 – odl. US in 75/25) in Pravilnik o projektni in drugi dokumentaciji ter obrazcih pri graditvi objektov (Uradni list RS, št. 30/23).

DOKAZILO: 
· kulturnovarstveni pogoji ZVKDS (če so bili izdani),
· kulturnovarstveno soglasje ZVKDS (če gradbeno dovoljenje ni potrebno),
· izjava glede obveznosti pridobitve gradbenega dovoljenja s prilogami. 

8. Prijavitelj mora predložiti grafične prikaze, iz katerih bo razvidno kakšni posegi zunanje ureditve in v kolikšnem obsegu se bodo izvajali na območju spomenika.

DOKAZILA: izvleček iz projektne dokumentacije oziroma grafične priloge v obliki načrta oz. skice, iz katerih bo razvidno, kakšen poseg je predviden. 

9. Prijavitelj mora prikazati dejansko stanje območja kulturnega spomenika s pomočjo fotografske dokumentacije, iz katere je razvidno fizično stanje zemljišč, kjer se bodo izvajale zunanje ureditve, ki bodo predmet sofinanciranja.

DOKAZILO: fotografska dokumentacija. 

10. Prijavitelj mora potrditi Izjavo – splošno:  
· da je seznanjen in se strinja z razpisnimi določili
· da je lastništvo kulturnega spomenika nesporno, in da v zvezi z vprašanjem lastništva kulturnega spomenika ne poteka noben postopek,
· da vsaj v petih (5) letih po koncu projekta ne bo prišlo do sprememb lastništva kulturnega spomenika oz. da bo v primeru, da bo v petih letih po koncu projekta prišlo do prodaje ali izgube lastništva nad kulturnim spomenikom iz drugih razlogov, vrnil javna sredstva, ki bodo vložena v kulturni spomenik,
· da bo zagotavljal dostopnost kulturnega spomenika javnosti,
· da bo spoštoval predpise s področja varstva kulturne dediščine in graditve,
· da bo spoštoval predpise s področja zmanjševanja poplavne ogroženosti, 
· da je  projekt izdelan v skladu s standardi ZAPS, še posebej za načrte krajinske arhitekture
· da bo zagotovil gradbeni nadzor nad izvedbo projekta skladno s predpisi s področja graditve, 
· da je oziroma bo izvajalca del izbral na osnovi presoje vsaj treh ponudb (če je na relevantnem trgu zadostno število ponudnikov) oz. da bo izvajalca del izbral v skladu s predpisi s področja javnega naročanja (velja le za naročnike po ZJN-3), 
· da bo pri izbiri izvajalca upošteval pogoje glede strokovne usposobljenosti izvajalcev specializiranih del, če je tako določeno s kulturnovarstvenimi pogoji,
· da ima v celoti zagotovljena sredstva za izvedbo projekta, upoštevaje tudi pričakovana sredstva z naslova tega razpisa, ki so omejena z vrednostjo, opredeljeno v razpisu (če kateri od drugih virov, ki jih predvideva v finančni konstrukciji, dejansko ne bo pridobljen, jih bo zagotovil iz lastnih virov),
· da projekt ni predmet dvojnega financiranja, in da istih stroškov in izdatkov, ki jih namerava uveljavljati po tem razpisu, ni in ne bo uveljavljal v okviru drugih razpisov in programov,
· da za kulturni spomenik, ki je imel evidentirano škodo ob poplavah in plazovih 4. avgusta 2023, za posege, ki so predmet prijave, ni prejel javnih finančnih sredstev ali zavarovalnine,
· da je seznanjen s tem, da kot ustrezno dokazilo o plačilu stroškov ministrstvo upošteva le kopije bančnih izpisov nakazil in kopije položnic oziroma univerzalnih plačilnih nalogov, ne upošteva pa listin o kompenzaciji in podobnih posrednih oblik, ki ne zajemajo neposrednega plačila pogodbenih del,
· da bo po prejetem zadnjem letnem izplačilu sredstev z naslova tega razpisa ministrstvu v roku 30 dni posredoval dokazila o vseh izplačilih pogodbeno izbranim izvajalcem,
· da bo k zahtevku ob koncu proračunskega leta in ob koncu projekta dostavil poročilo o izvedenih delih,
· da je seznanjen, da je projekt namenjen izvajanju javnega interesa na področju varstva kulturne dediščine; 
· da je seznanjen, da se kulturni spomenik oziroma del kulturnega spomenika, na katerega se nanaša projekt, ne uporablja za opravljanje gospodarske dejavnosti oziroma da se sofinancirani ukrepi ne nanašajo na opravljanje gospodarske dejavnosti; 
· da je seznanjen, da sofinancirani ukrepi služijo varstvu in ohranjanju kulturne dediščine v javnem interesu ter niso namenjeni podpiranju gospodarske dejavnosti;
· da bo zagotavljal dostopnost dokumentacije o projektu (vključno s kulturnovarstvenimi pogoji, kulturnovarstvenim soglasjem in mnenjem) ministrstvu, revizijskim organom ter drugim nadzornim organom,
· da je seznanjen s pravnimi in finančnimi posledicami, ki bi nastale ob ugotovitvi neupoštevanja veljavne zakonodaje in navodil, pogodbenih določil, dvojnega financiranja, nenamenske porabe sredstev,
· da ima do ministrstva poravnane vse pogodbene obveznosti,
· da je seznanjen z javno objavo imena projekta, naziva prijavitelja in zneska javnih sredstev, ki bodo dodeljena projektu in izplačana ob koncu projekta,
· da se strinja s pogoji razpisa in vsebino vzorca pogodbe,
· da jamči za resničnost in popolnost vseh navedenih podatkov.


11. 	Dodatna pogoja v primeru, da je prijavitelj OBČINA:

11.1. Projekt mora biti uvrščen v veljavni načrt razvojnih programov (NRP) občine (tretji del aktualnega proračuna občine). Naziv projekta in viri financiranja morajo biti v investicijskem dokumentu, v vlogi in v proračunu (v NRP) identični. Če naziv in/ali viri niso identični, mora prijavitelj priložiti izjavo, da bo do prvega zahtevka za izplačilo uskladil NRP.

DOKAZILA:
A)	veljavni akt (odlok) o proračunu občine, V primeru začasnega financiranja mora občina priložiti proračun preteklega leta. 
B)	izpis načrta razvojnih programov (tretji del proračuna), in sicer stran z jasno označeno vrstico projekta, ki je predmet prijave; 
C)	izpolnjen Obrazec št. 3 »Podatki o projektih v načrtu razvojnih programov«. V primeru začasnega financiranja mora občina priložiti izpolnjen obrazec št. 3 proračuna preteklega leta.
D)	izjava o uskladitvi načrta razvojnih programov (obvezno le v primeru, če podatki niso usklajeni).

11.2. Prijavitelj mora imeti izdelano investicijsko dokumentacijo, skladno z določili Uredbe o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06, 54/10 in 27/16). Investicijska dokumentacija mora biti s pisnim sklepom potrjena od pristojnega organa prijavitelja.

DOKAZILA:
E)	kopija investicijske dokumentacije, izdelane v skladu z določili Uredbe o enotni metodologiji za pripravo in obravnavo investicijske dokumentacije na področju javnih financ.
F)	kopija pisnega sklepa o potrditvi investicijske dokumentacije od pristojnega organa prijavitelja.

Število vlog, ki jih predlaga posamezen prijavitelj, ni omejeno, vendar se mora vsaka vloga (projekt)
nanašati izključno na en kulturni spomenik.



[bookmark: _Toc228329925][bookmark: _Toc259707424]MERILA ZA IZBOR PROJEKTOV UPRAVIČENCEV, KI IZPOLNJUJEJO POGOJE

Merilo 1: izvedljivost projekta - izdelana projektna dokumentacija:
· projektna dokumentacija ni izdelana (0 točk)
· projektna dokumentacija je izdelana (1 točka).

Merilo 2: pomembnost projekta v širšem prostoru, za vlogo v javnem dogajanju in za popularizacijo spomenika ter povezanost z drugimi razvojnimi projekti in programi:
· projekt je pomemben za javno dogajanje na lokalni ravni, vendar nima izkazanih povezav z razvojnimi projekti in programi (0 točk)
· projekt je pomemben za javno dogajanje na lokalni ravni in ima izkazane povezave z razvojnimi projekti in programi (1 točka)
· projekt je pomemben za javno dogajanje na regionalni ravni in ima izkazane povezave z razvojnimi projekti in programi (2 točki)
· projekt je pomemben za javno dogajanje na državni ravni in širši ravni in ima izkazane povezave z razvojnimi projekti in programi (3 točke)

Merilo 3: ogroženost kulturnega spomenika v skladu s strokovnimi merili s področja varstva pred naravnimi nesrečami (poplavami):
· kulturni spomenik ni ogrožen (0 točk)
· ogroženost kulturnega spomenika je majhna (1 točka)
· ogroženost kulturnega spomenika je srednja (3 točke)
· ogroženost kulturnega spomenika je velika (5 točk).

Merilo 4: ogroženost kulturnega spomenika v skladu s strokovnimi merili s področja varstva pred naravnimi nesrečami (plazovi):
· kulturni spomenik ni ogrožen (0 točk)
· ogroženost kulturnega spomenika je majhna (1 točka)
· ogroženost kulturnega spomenika je srednja (3 točke)
· ogroženost kulturnega spomenika je velika (5 točk).

Merilo 5: pomen kulturnega spomenika v skladu z zakonom, ki ureja varstvo kulturne dediščine:
· kulturni spomenik je razglašen za spomenik lokalnega pomena oz. je bil razglašen za spomenik pred uveljavitvijo ZVKD-1 (3 točke)
· kulturni spomenik je razglašen za spomenik državnega pomena (4 točke)
· kulturni spomenik je na UNESCO Seznamu svetovne dediščine ali je nosilec Znaka evropske dediščine (5 točk).

[bookmark: _Hlk226975496]Merilo 6: delež sofinanciranja lastnika oz. upravljalca kulturnega spomenika:
· prijavitelj ima zagotovljena finančna sredstva v višini 50 % vrednosti projekta (0 točk)
· prijavitelj ima zagotovljena finančna sredstva v višini nad 50 % do vključno 60 % (1 točka)
· prijavitelj ima zagotovljena finančna sredstva v višini nad 60 % do vključno 80 % vrednosti projekta (2 točki)
· prijavitelj ima zagotovljena finančna sredstva v višini nad 80 % vrednosti projekta (3 točke).

Merilo 7: dokončanje že začete investicije zunanje ureditve:
· s predlaganim projektom bo že začeta investicija zaključena do leta 2028 (DA – 1 točka / NE – 0 točk)

Merilo 8: kulturni spomenik je bil poškodovan ob poplavah in plazovih 4. avgusta 2023
· Kulturni spomenik ni imel evidentirane škode ob poplavah in plazovih 4. avgusta 2023 (0 točk)
· Kulturni spomenik je imel evidentirano škodo ob poplavah in plazovih 4. avgusta 2023, vendar za posege, ki so predmet prijave, ni prejel javnih finančnih sredstev ali zavarovalnine (3 točke)

Merilo 9: pomembnost projekta za ohranitev avtentičnih materialov, tehnologij, znanj in veščin:
· projekt ni pomemben (0 točk);
· projekt je delno pomemben (3 točke)
· projekt je v celoti pomemben (5 točk).


Največje možno število doseženih točk po kriterijih je 31.


RAZPISNA DOKUMENTACIJA
Razpisno dokumentacijo sestavljajo:
· besedilo razpisa,
· pojasnila prijaviteljem,
· prijavni obrazec v spletni aplikaciji eJR na naslovu: http://ejr.ekultura.gov.si/ejr-web (vključno z izjavami in vzorcem pogodbe),
· Katalog specializiranih del ohranjanja kulturne dediščine.

Objavljeni odgovori na vprašanja prijaviteljev v času odprtega razpisa imajo status dopolnitve razpisne dokumentacije.

RAZPISNI ROK
Razpis je odprt od 25. 9. 2026 do 12. 11. 2026.


NAČIN, KRAJ IN ROK PRIJAVE 

[bookmark: _Hlk56595910]Vloga mora biti izpolnjena in oddana v elektronski obliki na spletnem obrazcu, ki je dostopen na naslovu http://ejr.ekultura.gov.si/ejr-web.

Vlogo na javni razpis lahko oddate na način, določen v točki 12.1 (oddaja elektronsko podpisane vloge), ali na način, določen v točki 12.2 (oddaja lastnoročno podpisane vloge).

Prijaviteljem svetujemo, da prijav ne oddajajo zadnji dan razpisnega roka, ker lahko pride do preobremenjenosti strežnika.
Število vlog, ki jih predlaga posamezen prijavitelj, ni omejeno, vendar se mora vsaka vloga (projekt) nanašati izključno na en kulturni spomenik. Če bo prijavitelj za isti kulturni spomenik oddal več elektronsko podpisanih vlog oziroma sprememb in dopolnitev vlog, se bo upoštevala zadnja pravočasno oddana elektronsko podpisana vloga oziroma njena sprememba ali dopolnitev, druge vloge bodo zavržene kot vloge, ki jih je vložila neupravičena oseba.
12.1  Oddaja elektronsko podpisane vloge

(1) Vlogo na javni razpis oddate na spletnem prijavnem obrazcu v spletni aplikaciji eJR na naslovu: http://ejr.ekultura.gov.si/ejr-web in jo elektronsko podpišete. V tem primeru vloge ni potrebno tiskati in poslati po navadni pošti.

[bookmark: _Hlk185504109](2) Elektronsko podpisana vloga se šteje za pravočasno, če je izpolnjena, elektronsko podpisana in oddana na prijavnem obrazcu v spletni aplikaciji eJR do vključno 12. 11. 2026 do 23.59.

(3) Nepravočasne vloge bodo zavržene.

[bookmark: _Hlk41992618](4) Ob prijavi dveh ali več vlog za isti kulturni spomenik prijavitelja bo obravnavana le tista, ki bo pravočasno oddana zadnja, vse druge vloge bodo zavržene. 

(5) Oddaja vloge pomeni, da se prijavitelj strinja z vsemi pogoji in merili razpisa. Prijavitelj z oddajo vloge prav tako dovoljuje objavo in obdelavo osebnih podatkov z namenom vodenja razpisa, objave rezultatov razpisa na spletni strani ministrstva, za znanstvenoraziskovalne in statistične namene, skladno z zakonom, ki ureja dostop do informacij javnega značaja, in zakonom, ki ureja varstvo osebnih podatkov.

(6) Dopolnjevanje in spreminjanje vlog sta možna le v razpisnem roku z navedbo razpisa.

12.2  Oddaja lastnoročno podpisane vloge

(1) Če prijavitelj nima digitalne identitete za elektronsko podpisovanje, se vloga na javni razpis kljub temu odda na prijavnem obrazcu v spletni aplikaciji eJR na naslovu: http://ejr.ekultura.gov.si/ejr-web, nato pa natisne in lastnoročno podpiše. 

(2) Obe obliki prijave, elektronska brez digitalnega podpisa in tiskana, morata biti vsebinsko popolnoma enaki. V primeru razlik se upošteva elektronska različica. 

(3) Natisnjena in lastnoročno podpisana (in žigosana, če prijavitelj pri poslovanju uporablja žig) prijava mora biti najpozneje do 12. 11. 2026 v poslovnem času ministrstva oddana v glavni pisarni na naslovu: Ministrstvo za kulturo RS, Maistrova 10, 1000 Ljubljana ali v roku poslana po pošti s priporočeno poštno pošiljko, ki bo označena s poštnim žigom, ali poslana po pošti z navadno poštno pošiljko, ki bo v vložišče ministrstva prispela do roka. 

(4) Vse obvezne priloge, določene v razpisni dokumentaciji oziroma besedilu razpisa, morajo biti priložene le v spletnem obrazcu in se jih ne pošilja še fizično.

(5) Na ovojnico obvezno nalepite A4 dokument »Kuverta«, ki vsebuje vse potrebne podatke, kot so naslov, oznaka razpisa, številka vloge, navedba prijavitelja in drugo.

Prijavitelje opozarjamo, da v primeru prijave iz točke 12.2 vlogo pravočasno oddajo v spletni aplikaciji, saj jo morajo do roka posredovati še v pisni obliki.


12.3  Dopolnjevanje vlog

Vloga se dopolnjuje v skladu s pozivom k dopolnitvi na način, da je v svoji končni obliki celovita in v vseh sestavinah usklajena. Dopolnjevanje vlog je mogoče le v roku, določenem v pozivu. Predmet dopolnitve niso višina zaprošenih sredstev, tisti del vloge, ki se veže na tehnične specifikacije predmeta vloge, tisti elementi vloge, ki vplivajo ali bi lahko vplivali na drugačno razvrstitev vloge glede na preostale vloge, ki jih je ministrstvo prejelo v postopku dodelitve sredstev.

Če se prijavitelj v postavljenem roku od prejema poziva k dopolnitvi vloge nanj ne odzove, se šteje, da je vlogo za pridobitev sredstev umaknil.

12.4  Izločitev vlog

Vloge, ki ne bodo oddane in dostavljene ministrstvu na način, predpisan v 12. točki, bodo s sklepom zavržene.

Za prepozno bo štela digitalno ali lastnoročno podpisana vloga (oziroma dopolnitev ali sprememba), ki ne bo izpolnjena in oddana v spletni aplikaciji eJR do vključno 12. 11. 2026 do 23.59.

Za nepopolno se bo štela vloga, ki ne bo vsebovala v slovenskem jeziku izpolnjenega in podpisanega prijavnega obrazca v spletni aplikaciji eJR z vsemi zahtevanimi dokazili in vloga, ki ne bo vsebovala vseh obveznih sestavin, ki jih zahteva besedilo razpisa in razpisne dokumentacije. Za nepopolno se bo štela tudi vloga, ki bo na razpis prispela kot formalno nepopolna in je prijavitelj po formalnem pozivu ne bo dopolnil v zahtevanem petdnevnem roku.

Za neupravičeno osebo se bo štel tisti prijavitelj, katerega vloga ne bo izpolnjevala pogojev, določenih v besedilu razpisa. Izpolnjevanje pogojev se bo ugotavljalo na osnovi obveznih dokazil in vloge prijavitelja. 

Ministrstvo bo po odpiranju vlog iz nadaljnjega postopka izločilo vse vloge prijaviteljev:
· ki jih ne bo vložila upravičena oseba,
· prepozne vloge in prepozne dopolnitve vlog,
· nepopolne vloge, ki po pozivu niso bile ustrezno dopolnjene.


ODPIRANJE VLOG, PRISPELIH NA RAZPIS

Ministrstvo bo izbralo predloge projektov po postopku, kot ga določa Pravilnik o izvedbi javnega poziva in javnega razpisa za izbiro kulturnih programov in kulturnih projektov (Uradni list RS, št. 43/10 in 62/16).

Vloge, prispele na razpis, bo odprla komisija za odpiranje vlog, imenovana s strani ministrice, pristojne za kulturo (v nadaljnjem besedilu: ministrica). Izpolnjevanje pogojev se bo ugotavljalo na osnovi obveznih obrazcev in dokazil, navedenih v razpisni dokumentaciji. Vloge, ki ne bodo izpolnjevale vseh pogojev, bo komisija izločila iz nadaljnjega postopka. 

Odpiranje se bo začelo 17. 11. 2026 ob 10.00 uri v prostorih ministrstva na naslovu Metelkova 4, Ljubljana.

Odpirale se bodo samo pravočasne vloge, in sicer po vrstnem redu prispetja.

Prijavitelje pravočasnih, a nepopolnih vlog, bo komisija pisno pozvala k dopolnitvi. Rok za dopolnitev vloge je 5 dni od prejema poziva k dopolnitvi. Vlogo bo potrebno dopolniti v skladu s pozivom za dopolnitev na način, da bo v svoji končni obliki celovita in v vseh sestavinah usklajena, kot je zahtevano v razpisu.

Dopolnitev vloge mora biti oddana v spletni aplikaciji eJR, in sicer na enak način, kot je to določeno za oddajo vlog na javni razpis, oznaka JR-poplave-KS-2026-28, v podtočki 12.1 tega besedila razpisa, tj. elektronska dopolnitev z elektronskim podpisom oziroma v podtočki 12.2 tega razpisa, tj. dopolnitev vloge z lastnoročnim podpisom.

Dopolnitev se šteje za pravočasno, če je v roku oddana v spletni aplikaciji eJR in elektronsko podpisana oziroma lastnoročno podpisana in v roku v poslovnem času ministrstva oddana v glavni pisarni na naslovu: Ministrstvo za kulturo RS, Maistrova 10, 1000 Ljubljana ali v roku poslana po pošti s priporočeno poštno pošiljko, ki bo označena s poštnim žigom, ali poslana po pošti z navadno poštno pošiljko, ki bo v vložišče ministrstva prispela do roka.

Prijavitelj na podlagi poziva ministrstva, v dopolnitvi formalno nepopolne vloge ne sme spreminjati drugih delov vloge, glede katerih ministrstvo prijavitelja ni pozvalo k njihovi dopolnitvi. 

Če prijavitelj vloge ne dopolni v zahtevanem roku, ministrica vlogo zavrže s sklepom.


ZAVRŽENJE VLOG

Na podlagi ugotovitev zapisnika komisije za odpiranje vlog bo ministrica s posamičnim sklepom zavrgla vlogo, ki ne bo pravočasna ali popolna, ali ki je ne bo vložila upravičena oseba.


OCENJEVANJE IN VREDNOTENJE VLOG

Ocenjevanje in vrednotenje ustreznih vlog bo izvedla strokovna komisija, pristojna za področje nepremične kulturne dediščine (v nadaljnjem besedilu: strokovna komisija). Ocenjevale se bodo pravočasno prispele in popolne vloge upravičenih prijaviteljev skladno s merili razpisa.

Strokovna komisija bo v roku dveh mesecev ocenila in ovrednotila projekte glede na v razpisu določen namen in cilje, cilje kulturne politike ter strokovne in druga merila za ocenjevanje in vrednotenje projekta, kot so določeni v objavi razpisa.

Pred izdajo odločbe bo ministrstvo pisno obvestilo prijavitelje o dejstvih in okoliščinah, pomembnih za izdajo odločbe, in predlogu strokovne komisije, in ga pozvalo, da se o njih v sedmih dneh pisno izjavi. Izjavo bo ponovno proučila strokovna komisija, ki bo oblikovala končni predlog.


IZBOR

[bookmark: _Hlk59021460]Na razpisu bodo izbrani tisti projekti, ki bodo v postopku izbire ocenjeni oziroma ovrednoteni višje, do porabe razpisanih sredstev.

Če bo več vlog imelo enako število točk, višina razpisanih sredstev pa ne bo zadostovala za vse vloge, bodo imele prednost pri izboru vloge z višjim številom točk pri merilu 5 »pomen kulturnega spomenika v skladu z zakonom, ki ureja varstvo kulturne dediščine«. Če bodo vloge tudi pri tem merilu dosegale enako število točk, bodo imele prednost pri izboru vloge z višjim številom točk pri merilu 6 »delež sofinanciranja lastnika oz. upravljalca kulturnega spomenika«. Če bodo vloge tudi pri tem merilu dosegle enako število točk, bo končno razvrstitev določal žreb, ki ga bo pregledno izvedla strokovna komisija.

Na podlagi predloga strokovne komisije bo ministrica o vsaki ustrezni vlogi, prispeli na razpis, izdala posamično odločbo, s katero bo odločila o odobritvi ter deležu sofinanciranja ali o zavrnitvi sofinanciranja posameznega projekta. 

Prijavitelj lahko v roku 30 dni od prejema odločbe vloži tožbo na Upravno sodišče Republike Slovenije. V skladu s petim odstavkom 94. člena ZUJIK je vložitev tožbe dovoljena zaradi bistvenih kršitev postopka izbire izvajalca, ki ne izpolnjuje pogojev oziroma očitne kršitve kriterijev vrednotenja in ocenjevanja. Vložena tožba ne zadrži podpisa pogodb z drugimi izbranimi prijavitelji. 

Ministrstvo si pridržuje pravico, da glede na razpoložljiva sredstva po posameznih proračunskih letih, prijaviteljem predlaga prilagoditev dinamike sofinanciranja. Nestrinjanje prijavitelja s predlogom ministrstva se bo štelo kot odstop od vloge.

Na podlagi dokončne odločbe bo sklenjena pogodba, ki bo urejala medsebojne pravice in obveznosti ministrstva in prijavitelja, katerega projekt bo izbran na podlagi razpisa. Ministrstvo bo poslalo prijavitelju pogodbo in ga pozvalo k podpisu ter predložitvi sklepa oz. dokazila o izbiri najugodnejšega ponudnika, ki dokazuje, da je prijavitelj izvajalca del izbral na osnovi presoje vsaj treh ponudb (če je na relevantnem trgu zadostno število ponudnikov) oz. da je izvajalca del izbral v skladu s predpisi s področja javnega naročanja v primeru, da je prijavitelj naročnik po ZJN-3, ter predložitvi predračuna oz. ponudbe izbranega izvajalca pogodbenih del z natančno specificiranimi stroški, potrjene s strani pristojne osebe ZVKDS.

Prijavitelj bo moral podpisano pogodbo vrniti v 15 dneh od prejema, sicer se bo štelo, da je odstopil od sofinanciranja projekta z javnimi sredstvi, da pogodba ne bo sklenjena in da bo ministrstvo prosto obveznosti, ki bi zanj izhajale iz odločbe o sofinanciranju. Rok za podpis pogodbe se lahko podaljša, če bo prijavitelj ministrstvu pisno sporočil objektivne razloge za njegovo podaljšanje pred potekom roka za podpis pogodbe.
POMEMBNO OPOZORILO:
S 17. 12. 2016 je začel veljati Zakon o opravljanju plačilnih storitev za proračunske uporabnike (ZOPSPU-1), ki ureja opravljanje plačilnih in drugih storitev za neposredne in posredne uporabnike državnega in občinskih proračunov. To pomeni, da lahko zahtevke tako od pravnih kot tudi fizičnih oseb sprejemamo IZKLJUČNO v elektronski obliki (kot E-ZAHTEVEK). 
Prijavitelji, katerih projekti bodo izbrani na razpisu JR-poplave-KS-2026-28, bodo morali pri izdajanju zahtevkov uporabljati portal UJPeRačun − spletno aplikacijo UJP, ki je namenjena pravnim in fizičnim osebam za pripravo in pošiljanje e-računov prejemnikom v javnem sektorju oziroma proračunskim uporabnikom (https://eracuni.ujp.gov.si).

Zahtevkov v fizični obliki ne sprejemamo več.


OBJAVA REZULTATOV RAZPISA

Rezultati razpisa bodo objavljeni na spletnih straneh ministrstva.


SPLOŠNE INFORMACIJE

Ministrstvo si pridržuje pravico:
· da cene v predračunu preveri na trgu,
· da odobrenim projektom zniža predlagani delež sofinanciranja oz. ne sklene pogodbe s prijaviteljem, če se v času od oddaje vloge do sklenitve pogodbe spremenijo pogoji, na osnovi katerih je bil projekt izbran za sofinanciranje,
· da ne sklene pogodbe s prijaviteljem odobrenega projekta, če je izvajalec projekta ZVKDS,
· da ne sklene pogodbe, če prijavitelj odobrenega projekta ne predloži v določenem roku vseh dokumentov/dokazil, potrebnih za sklenitev pogodbe,
· da v primeru spremembe zakonodaje, povezane z razpisom, zahteva od prijavitelja projekta predložitev dodatnih dokazil,
· da se lahko spremeni, odloži ali prekine sofinanciranje, če bodo sredstva iz namenskega proračunskega sklada - sklada za obnovo, v času veljavnosti pogodbe o sofinanciranju manjša, kot so bila predvidena ob izboru projekta za financiranje oz. ob podpisu pogodbe, 
· da lahko odstopi od pogodbe, če prijavitelj prekorači rok za dokončanje projekta oz. ga ne izvede v celoti; v tem primeru mora prijavitelj odobrenega projekta vrniti prejeta sredstva z zakonskimi zamudnimi obrestmi od dneva prejema sredstev do končnega poplačila,
· da lahko v primeru objektivnih razlogov rok za dokončanje projekta podaljša, vendar ne več kot do 25. novembra tekočega leta.

Izvedba javnega razpisa je vezana na proračunske zmožnosti namenskega proračunskega sklada - sklada za obnovo. V primeru, da pride do sprememb v državnem proračunu ali finančnem načrtu ministrstva, ki neposredno vplivajo na izvedbo javnega razpisa, je ministrstvo dolžno ukrepati v skladu s spremembami v državnem proračunu oziroma finančnem načrtu ministrstva. 

Če se zmanjša obseg sredstev za javni razpis do takšne mere, da ne zagotavlja izpolnitve ciljev javnega razpisa, lahko ministrstvo iz tega razloga postopek javnega razpisa ustavi, oziroma v primeru že zaključenega izbora projektov zniža obseg sofinanciranja, spremeni ali pa prekine že sklenjene pogodbe o financiranju in izvedbi projektov.

Če se poveča obseg sredstev javnega razpisa, lahko ministrstvo v primeru že zaključenega izbora projektov zviša obseg sofinanciranja že odobrenih projektov in spremeni oziroma dopolni že sklenjene pogodbe o financiranju in izvedbi projektov ali pa odobri financiranje projektov, ki so bili uvrščeni na rezervno listo.


INFORMACIJE JAVNEGA ZNAČAJA

Z oddajo vloge se prijavitelj strinja s pogoji in z merili razpisa ter pripadajoče razpisne dokumentacije.

Prijavitelj se s predložitvijo vloge na javni razpis strinja z javno objavo podatkov o odobrenih in izplačanih denarnih sredstvih. Objavljeni bodo osnovni podatki o projektu in prejemniku finančnih sredstev skladno z zakonom, ki ureja dostop do informacij javnega značaja, in zakonom, ki ureja varstvo osebnih podatkov. 

Varovanje osebnih podatkov bo zagotovljeno v skladu z veljavno zakonodajo. Vsi podatki iz vlog, ki jih komisija odpre, so informacije javnega značaja, razen tistih, ki jih prijavitelji posebej označijo, in sicer poslovne skrivnosti, osebni podatki in druge izjeme iz 6. člena Zakona o dostopu do informacij javnega značaja (Uradni list RS, št. 51/06 – uradno prečiščeno besedilo, 117/06 – ZDavP-2, 23/14, 50/14, 19/15 – odl. US, 102/15, 7/18, 141/22 in 40/25 – ZInfV-1; v nadaljevanju: ZDIJZ), ki niso javno dostopne in tako ne smejo biti razkrite oz. dostopne javnosti. Poslovna skrivnost se lahko nanaša na posamezen podatek ali na del vloge, ne more pa se nanašati na celotno vlogo. Prijavitelji morajo pojasniti, zakaj posamezen podatek ne sme biti dostopen javnosti kot informacija javnega značaja. Če prijavitelj ne označi in razloži takšnih podatkov v vlogi, bo ministrstvo lahko domnevalo, da vloga po stališču prijavitelja ne vsebuje poslovnih skrivnosti, osebnih podatkov in drugih izjem iz 6. člena ZDIJZ.


[bookmark: _Toc259710596]POSREDOVANJE INFORMACIJ O RAZPISU

Potencialni prijavitelji so dolžni spremljati spletno stran Ministrstva za kulturo, na kateri bodo objavljane morebitne spremembe oziroma novosti v zvezi z javnim razpisom. Vse morebitne potrebne dodatne informacije v zvezi z javnim razpisom morajo biti zahtevane v pisni obliki, in sicer po elektronski pošti na naslov: gp.mk@gov.si do vključno 9. 11. 2026. Odgovore na vprašanja bo ministrstvo posredovalo za vse v pisni obliki na spletni strani ministrstva, in sicer na strani, kjer bo objavljen razpis. Vsi objavljeni odgovori bodo imeli status dopolnitve razpisne dokumentacije.


Kontaktna oseba je mag. Barbara Žižić Baumgartner. 




Dr. Ignacija Fridl Jarc
          Ministrica
